આમ, ફારગતી એટલે કે કોઈ લેખ ઉપરનો અથવા કોઈ નિર્દિષ્ટ કરેલી મિલકત ઉપરનો દાવો છોડી દે છે તે લેખો અંગે ઉપર જણાવ્યા મુજબના સગપણ ધરાવતી વ્યક્તિ સિવાયની અન્ય કોઈ પણ વ્યક્તિની તરફેણમાં થયેલ ફારગતી યાને હક છોડયા અંગેના લેખમાં હવેથી આર્ટિકલ-૨૦ હેઠળ અવેજની રકમ માટે તબદીલી ઉપર લેણી થતી સ્ટેમ્પ ડયૂટી અથવા જે તે કેસ મુજબ સ્થાવર મિલકતમાં રહેલ હિત, હિસ્સા, ભાગ અથવા દાવાની બજાર કિંમત બે પૈકી જે વધારે હોય તે મુજબ તે લેખ ઉપર સ્ટેમ્પ લગાડવો જરૂરી છે.